**Galeras** (**Urcunina** blant urbeflokningen) er en kompleks vulkan i Colombia, nær byen Pasto. Toppen ligger 4 276 m over havet. Den har hatt jevnlige utbrudd siden den spanske erobringen av landet, og i 1993 omkom ni mennesker i et utbrudd, inkludert fem vitenskapfolk som var i krateret for å samle gasser.

Geografi og geologi
-------------------

### Lokalisering

Galeras-vulkanen ligger i det sørlige grenseområdet mot Ecuador.
Toppen av vulkanen reiser seg 150 m over bunnen på den 80 m dype og 320 m brede kalderaen, som er åpen mot vest. Det aktive krateret ligger omkring 6 km vest for Pasto, en by med omkring 300 000 innbyggere. Det er også tre mindre kratere i kalderaen. Ved foten av vulkanen er diameteren 20 kilometer.

Vulkanisme
----------

### Opprinnelse

Galeras har vært en aktiv vulkan i minst en million år. To større kaldera-formende utbrudd har skjedd, det første for ca. 560 000 år siden i et utbrudd som spredte ca. 15 km³ med materiale, og det andre for mellom 40 000 og 150 000 år siden, i et mindre, men likevel stort utbrudd på ca. 2 km³ med materiale. Som en følge av dette kollapset deler av kaldera-veggen, trolig på grunn av ustabiliteter grunnet hydrotermisk aktivitet, og senere utbrudd har bygd opp en mindre topp inne i den nå hesteskoformede kalderaen.

### Historiske utbrudd

Det har vært minst seks større utbrudd de siste 5000 år, det siste i 1886. Det har også vært minst tjue mindre til medium store utbrudd siden 1500-tallet. Ut fra vulkanens voldsomme historie og nærhet til 450 000 mennesker i Pasto, er Galeras utplukket til en *Decade Volcano* i 1991, som gjør den til et mål for detaljerte studier som del av FNs *International Decade for Natural Disaster Reduction*.

### Utbrudd i 1993

Galeras ble aktiv i 1988 etter ti rolige år. I 1993 fikk vulkanen et utbrudd, mens flere vulkanologer var inne i krateret og foretok målinger. Vitenskapsfolkene var på besøk i Pasto i forbindelse med at vulkanen var valgt ut som *Decade Volcano*. Seks ble drept, sammen med tre turister som befant seg på kraterkanten. 

Det har vært kontrovers rundt hendelsen, med ulike synspunkt presentert i ulike bøker. Det har vært hevdet at lederen av gruppen, Stanley Williams, ignorerte grunnleggende sikkerhetsprosedyrer, og seismiske bevis som viste at et utbrudd var nær forestående, og dermed plasserte seg selv og andre i unødig fare.

En spådom ble gitt tre dager før utbruddet, basert på B-bølge-aktivitet sett på en seismograf. Seismiske B-bølger har blitt brukt med suksess tidligere for å spå utbrudd ved andre vulkaner. Men Williams valgte å risikoanalysere basert på sine egne teknikker, som involverte gassmålinger, som indikerte lav sannsynlighet for et utbrudd.

### Tiden 1993–2002

the *Galeras Volcano'*, Flyfoto av Galeras. Foto: USGS 
Vulkanen fortsatte å være aktiv etter det dødelige 1993-utbruddet, men på et lavt nivå, med små eksplosjoner som støvla nærliggende landsbyer og byer med vulkansk aske. Studier av vulkanen fortsatte, og varsler om utbrudd har forbedret seg. Et fenomen som ser ut til å være et sikkert forvarsel til utbrudd, er en lav-frekvent seismisk hendelse, kjent som en *tornillo*. Disse har skjedd før ved ca. 4/5 av eksplosjonene ved Galeras, og antallet tornillo-hendelser før et utbrudd stemmer også overens med størrelsen på utbruddet.

### Utbrudd i 2002–2009

Romradar bilde av GalerasMer enn hundre mindre rystelser ble følt under et større utbrudd i april 2002, selv om det ikke ble meldt inn noen skader eller sårede. Et utbrudd i november 2005 tvang fram en evakuering av de truede områdene rundt vulkanen og ca. 9 400 mennesker fra nærliggende landsbyer. Byen Pasto, ca. 9 km fra vulkanen, ble dekket av et askelag etter eksplosjonen, noe som førte til at beboerne måtte bruke briller og masker. 

Talløse mindre rystelser og askeutbrudd fra mars 2006, kulminerte i et utbrudd 12. juli 2006, med tre eksplosive utbrudd, som produserte en askesøyle som nådde en høyde på 8 km. Steiner haglet, og pyroklastiske strømmer ble rapportert fra byer så langt unna som Consacá, 11,4 km vest for hovedkrateret. Den colombianske regjeringen evakuerte de mest utsatte områdene, med planer om en permanent relokalisering av befolkningen.

Den 17. januar 2008 hadde vulkanen et utbrudd, det største siden 1989. Røyken fra utbruddet nådde samme kveld nesten sju kilometer opp i atmosfæren. De neste dagene avtok aktiviteten. 

Så, den 14. februar 2009 fikk vulkanen nok et utbrudd. Nesten 8 000 innbyggere ble evakuert, og det var ingen rapporter om skadde eller alvorlige skader på eiendommer. Som i 2005, ble byen Pasto dekket av et askelag etter de vulkanske eksplosjonene. De lokale myndighetene beordret to vannbehandlingsanlegg i nærheten av Galeras til å stenge.

Den 13. mars 2009 fikk Galeras to utbrudd, klokken 15:55 og 17:00 (lokal tid). Aske falt igjen over Pasto og noen andre landsbyer i nærheten av vulkanen. En evakuering ble igjen igangsatt, men ble ignorert av mange mennesker. Ingen skader på mennesker eller eiendommer ble rapportert.
Den 7. og 8. juni fikk vulkanen to utbrudd på mindre enn 24 timer, og dekket nærliggende landsbyer med aske.

Referanser
----------

1. ↑  Geology.com
2. 1 2  (no) Flere tusen evakuert etter vulkanutbrudd, VG 18. januar 2008
3. 1 2  (no) Venter på vulkanutbrudd, Dagbladet 17. november 2005
4. ↑  (en) Colombia volcano provokes alert, BBC News, July 13, 2006
5. ↑  (es) Reporte de actividad eruptiva de Galeras, Julio 13 de 2006
6. ↑  (en) Colombia: Galeras Volcano OCHA Situation Report No. 4
7. ↑  (en) «8,000 evacuated as Colombia volcano stirs: officials». AFP via Google News. 15. februar 2009. Arkivert fra originalen 18. februar 2009.
8. ↑  (en) Associated Press (15. februar 2009). «Galeras volcano erupts in southwestern Colombia». PR-Inside.com. Arkivert fra originalen 20. februar 2009.  «Arkivert kopi». Arkivert fra originalen 20. februar 2009. Besøkt 9. juni 2009.
9. ↑  (en) Eruptions of Galeras Volcano Situation Report No 1, United Nations Office for the Coordination of Humanitarian Affairs (OCHA), 16 March 2009.
10. ↑  (en) Luis Jaime Acosta (8. juni 2009). «Second eruption rattles Colombia's Galeras volcano». Reuters.com.

### Bok-referanser

* Marta Lucia Calvache V. Gloria Patricia Cortés, Stanley N. Williams (1997), *Stratigraphy and chronology of the Galeras volcanic complex, Colombia*, Journal of Volcanology and Geothermal Research, v. 77, p.5
* Peter J. Baxter, Austin Gresham (1997), *Deaths and injuries in the eruption of Galeras Volcano, Colombia, 14 January 1993*, Journal of Volcanology and Geothermal Research, v. 77, p.325–338
* Lourdes Narváez M. Roberto A. Torres C. Diego M. Gómez M. Gloria Patricia Cortés J. Héctor Cepeda V. John Stix (1997), '*Tornillo'-type seismic signals at Galeras volcano, Colombia, 1992–1993*, Journal of Volcanology and Geothermal Research, v. 77, p. 159

Eksterne lenker
---------------

* (en) Galeras – kategori av bilder, video eller lyd på Commons Rediger på Wikidata
* (en) Galeras volcano website
* (en) Global Volcanism Program Arkivert 24. juli 2013 hos Wayback Machine.
* (en) VolcanoWorld information
* (en) BBC on the November 2005 eruption.
* (en) Colombia: Galeras volcano situation map
* (no) VG TV: Film av vulkanutbruddet i 2008
* (no) VG TV: Film av vulkanutbruddet i juni 2009

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** VIAF **·** GeoNames
 |